C 312/212
LT
Europos Sąjungos oficialusis leidinys
2023 9 1
(27)
2023 m. stabilumo programoje išdėstyta vidutinės trukmės fiskalinė kryptis iki 2027 m.
2023 m. stabilumo programoje numatoma, kad valdžios sektoriaus deficitas palaipsniui sumažės iki 0,1 % BVP 2025 m. ir 2026 m. pasieks subalansuotą biudžetą, o vėliau 2027 m. pasieks nedidelį 0,1 % BVP perteklių.
Todėl planuojama, kad valdžios sektoriaus deficitas per programos laikotarpį liks mažesnis negu 3 % BVP.
2023 m. stabilumo progra­ moje numatoma, kad valdžios sektoriaus skolos santykis su BVP sumažės nuo 103,0 % 2024 m. pabaigoje iki 92,0 % iki 2027 m. pabaigos.
Jei viešųjų finansų sudėtis – tiek valstybės biudžeto pajamų, tiek išlaidų – būtų labiau palanki ekonomikos augimui, būtų padidintas ilgalaikis Portugalijos fiskalinis tvarumas, pagerinta verslo aplinka ir prisidėta prie tvaraus ir integracinio ekonomikos augimo.
Portugalijos mokesčių sistemoje plačiai taikomos mokesčių lengvatos – daugiau kaip 500 mokesčių lengvatų reglamentuoja daugiau kaip 60 teisės aktų.
Dėl to sistema darosi tik sudėtingesnė ir mažėja jos skaidrumas, kartu dėl to prarandamos pajamos.
Būtų naudinga sistemingai stebėti ir vertinti esamų mokesčių lengvatų ekonominį efektyvumą – tai leistų gerokai pagerinti padėtį šioje srityje.
Be to, įmonių pajamų mokesčių sistemą komplikuoja papildomi valstybės ir savi­ valdybių mokesčiai – dėl to atsiranda papildoma našta tiek mokesčių administratoriui, tiek įmonėms.
Siekiant paskatinti savanorišką reikalavimų laikymąsi, kartu padedant mažinti mokesčių slėpimą ir sukčiavimą, galėtų būti padidintas Portugalijos pajamų administravimo veiksmingumas.
Administracinės mokesčių surinkimo išlaidos yra didelės ir pastaraisiais metais toliau didėjo (2018–2020 m. padidėjo maždaug 5 %).
Be to, atrodo, kad Portuga­ lijoje mokesčių mokėjimo laikotarpis yra ilgesnis nei kitose valstybėse narėse.
Ir taip didelė nesumokėta mokesčio nepriemoka toliau didėjo (iki 2020 m. pabaigos ji sudarė 45,9 % visų pajamų, t. y. gerokai viršijo Sąjungos vidurkį);
(28)
Portugalijos socialinės apsaugos sistemos pajėgumas socialinėmis išmokomis mažinti skurdą yra mažas ir 2021 m. toliau mažėjo, o žmonių, kuriems gresia skurdas, dalies pokytis buvo vienas didžiausių Sąjungoje (padidėjo 2,4 procentinio punkto), nors daugumoje valstybių apskritai vyravo stabilumas.
Minimalių pajamų adekvatumas yra mažas ir gerokai mažesnis už skurdo ribą.
Tokie skaičiai kelia klausimų dėl Portugalijos gebėjimo pasiekti Europos socialinių teisių ramsčio veiksmų plane nustatytus skurdo mažinimo tikslus.
Kartu socialinės apsaugos sistema tebėra sudėtinga, nes, atrodo, panašių tikslų siekiama skirtingų rūšių socialinėmis išmokomis.
Dėl tokio sudėtingumo ir susiskaidymo ja naudojamasi palyginti menkai ir trūksta realaus dėmesio tiems asmenims, kuriems labiausiai reikia socialinės apsaugos, todėl mažėja socialinių išmokų aprėptis ir galiausiai jų adekvatumas.
Esamų išmokų supaprastinimas ir laiku įgyvendinta Nacionalinė kovos su skurdu strategija padidins Portugalijos gebėjimą spręsti būsimas socialines problemas;
(29)
pagal Reglamento (ES) 2021/241 19 straipsnio 3 dalies b punktą ir to reglamento V priedo 2.2 kriterijų, į ekonomikos gaivinimo ir atsparumo didinimo planą įtraukta daug viena kitą papildančių reformų ir investicijų, kurios turi būti įgyvendintos iki 2026 m.
Portugalijos ekonomikos gaivinimo ir atsparumo didinimo planas yra įgyvendinamas, nors ir kyla tam tikro vėlavimo rizika.
Portugalija pateikė du mokėjimo prašymus, atitinkančius 58 tarpines ir siektinas ekonomikos gaivinimo ir atsparumo didinimo plano reikšmes, o bendra išmoka siekė 2,98 mlrd. EUR.
Portugalijos ekonomikos gaivinimo ir atsparumo didinimo planas yra plataus užmojo ir sudė­ tingas.
Siekiant sumažinti vėlavimo riziką, labai svarbu užtikrinti tvirtą plano valdymą ir nuolatinę jo stebėseną.
Į ekonomikos gaivinimo ir atsparumo didinimo planą greitai įtraukus naują skyrių „REPowerEU“ bus sudarytos sąlygos finansuoti papildomas reformas ir investicijas, kuriomis remiamas Portugalijos strateginių tikslų energe­ tikos ir žaliosios pertvarkos srityse įgyvendinimas.
Siekiant sėkmingai įgyvendinti ekonomikos gaivinimo ir atsparumo didinimo planą, taip pat kitą plane nenumatytą ekonominę ir užimtumo politiką, kad būtų užtikrinta plati atsakomybė už bendrą politinę darbotvarkę, tebėra svarbus sistemingas ir veiksmingas vietos ir regionų valdžios institucijų, socialinių partnerių ir kitų atitinkamų suinteresuotųjų subjektų dalyvavimas; 2023 m. gegužės 26 d.
Portugalija pateikė savo plano pakeitimą – į planą įtraukta naujų priemonių, įskaitant skyrių „REPowerEU“, taip pat atsižvelgta į padidėjusį didžiausią finansinį įnašą (17).
Pagal Reglamento (ES) 2021/241 14 straipsnio 6 dalį Portugalija taip pat pateikė prašymą dėl papildomos paskolos paramos pagal Priemonę;
(17) 2022 m. birželio 30 d. atnaujintas didžiausias finansinis įnašas Portugalijai – iki 15,5 mlrd.
EUR dotacijų pagal Reglamento (ES) 2021/241 11 straipsnio 2 dalį.